
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 33 

18 Φεβρουάριου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

30. Οργανισμός Οδοντιατρικού Συλλόγου Αττικής 

(Ο.Σ.Α.). 1 

31. Τροποποίηση διατάξεων π.δ. 24/1997 «Ιεραρχία, 

καταστάσεις και εξέλιξη των Αξιωματικών της Ελ¬ 
ληνικής Αστυνομίας» (Α' 29). 2 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 30 

Οργανισμός Οδονπατρικού Συλλόγου Αττικής (Ο.Σ.Α.) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

Ι.Τις διατάξεις του άρθρου 20 του Ν.2503/1997 "Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις” (ΦΕΚ 107τ.Α'). 

2. Τις διατάξεις του άρθρου 29 Α του Ν. 1558/85 (ΦΕΚ 
137 τ. Α') όπως προστέθηκε με το άρθρο 27 του Ν. 2081/92 
(ΦΕΚ154τ.Α) καιαντικαταστάθηκεμετοάρθρο 1 παρ. 2α 
του Ν.2469/1997 (ΦΕΚ38/97τ.Α'). 

3. Την αριθμ. ΔΙΔΚ/Φ. 1/20199/5.9.97 κοινή απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης για την ανάθεση αρ¬ 
μοδιοτήτων του Υπουργού Εσωτερικών, Δημόσιας Διοί¬ 
κησης και Αποκέντρωσης στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης (ΦΕΚ 801 /97 
τ.Β'), όπως τροποποιήθηκε με την αριθμ. ΔΙΔΚ/Φ.1 
23470/20.10.97 όμοιά της απόφαση (ΦΕΚ924 τ.Β'). 

4. Την αριθμ. 1107147/1239/006Α/4.10.96 (ΦΕΚ 922/96 
τ.Β') κοινή απόφαση του Πρωθυπουργού και του Υπουρ¬ 
γού Οικονομικών για την ανάθεση αρμοδιοτήτων του Υ¬ 
πουργού Οικονομικών στους Υφυπουργούς Οικονομι¬ 
κών. 

5. Το γεγονός ότι, από τις διατάξεις του παρόντος 
Π.Δ/τος δεν προκαλείται δαπάνη σε βάρος του Κρατικού 


Προϋπολογισμού. Η δαπάνη που προκαλείται επιβαρύνει 
τον προϋπολογισμό του Ο.Σ.Α. (ΚΑΕ 000 “έκτακτο απο- 
θεματικό”) και ανέρχεται στο ποσό των 1.870.000 δρχ. ε- 
τησίως και για τα τέσσερα (4) επόμενα χρόνια στο ποσό 
των 7.480.000 δρχ. 

6. Την αριθμ. 430/1998 γνωμοδότηση του Συμβουλίου 
της Επικράτειας, μετά από πρόταση του Υπουργού Υγεί¬ 
ας και Πρόνοιας και των Υφυπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομικών, α¬ 
ποφασίζουμε; 

Άρθρο 1 

“Διάρθρωση υπηρεσιών" 

Οι υπηρεσίες του Οδοντιατρικού Συλλόγου Αττικής 
(Ο.Σ.Α) συγκροτούν Διεύθυνση, η οποία διαρθρώνεται ως 
εξής: 

1. Τμήμα Διοικητικού 

2. Τμήμα Οικονομικού 

3. Γραφείο Επιστημονικής - Κοινωνικής δραστηριότη¬ 
τας 

4. Γραφείο Νομικής Υποστήριξης 

5. Γ ραφείο Τύπου και Δημοσίων Σχέσεων 

Άρθρο 2 

“Διεύθυνση Υπηρεσιών Ο.Σ.Α.” 

1. Των Υπηρεσιών του Ο.Σ.Α. προΐσταται μόνιμος υπάλ¬ 
ληλος της κατηγορίας ΠΕ Διοικητικού - Οικονομικού, που 
επιλέγεται με τις κείμενες διατάξεις. Αν δεν υπάρχει, προί- 
σταται υπάλληλος του κλάδου ΔΕ Διοικητικού - Λογιστι¬ 
κού. 

2. Ο Διευθυντής των Υπηρεσιών συντονίζει όλες τις υ¬ 
πηρεσίες του Ο.Σ.Α. και έχει την ευθύνη της λειτουργίας 
τους έναντι του Διοικητικού Συμβουλίου και της Διοικήσε- 
ως του Ο.Σ.Α. 

Άρθρο 3 
“Αρμοδιότητες” 

Οι αρμοδιότητες της Διεύθυνσης κατανέμονται στα 
Τμήματα και τα γραφεία ως εξής; 

Α. Τμήμα Διοικητικού 

1. Πρωτόκολλο- Γενική Γραμματειακή Υποστήριξη 

α. Διεκπεραίωση εισερχομένων - εξερχομένων εγγρά¬ 
φων. 

β. Δακτυλογράφηση, παραλαβή και εν γένει διακίνηση 
αλληλογραφίας. 

γ. Τήρηση αρχείων Ο.Σ.Α. 

δ. Συντήρηση και λειτουργία τεχνικού εξοπλισμού 

2. Μητρώο Οδοντιάτρων 

α. Τήρηση του Μητρώου των μελώντου Συλλόγου και ε¬ 
νημέρωση των ατομικών φακέλλων των μελών. 

β. Έκδοση βεβαιώσεων , πιστοποιητικών σε σχέση με 
την κατάσταση των μελών 
γ. Εξυπηρέτηση Οδοντιάτρων- Μελών 

3. Μηχανοργάνωση (Διοικηπκό Μέρος) 

α. Ενημέρωση μηχανογραφικού συστήματος, εισαγω¬ 
γή στοιχείων 

β. Προγράμματα - Επεκτάσεις - Συμπληρώσεις 
γ. Συντήρηση Μηχανημάτων και Προγραμμάτων 

4. Εκδόσεις Ο.Σ.Α. 

α. Επιμέλεια ύλης και εκδόσεων 

β. Γραμματειακή υποστήριξη εκδόσεων 

γ. Διεκπεραίωση αποστολής εκδόσεων 

5. Ειδική Γ ραμματειακή Υποστήριξη 

α. Γ ραμματειακή Υποστήριξη Διοικητικού Συμβουλίου 
β. Γραμματειακή Υποστήριξη Γραφείου Επιστημονικής 
- Κοινωνικής Δραστηριότητας 
γ. Γραμματειακή Υποστήριξη Νομικού Γ ραφείου 
δ. Γραμματειακή Υποστήριξη Γραφείου Τύπου και Δη¬ 
μοσίων Σχέσεων 

6. Πειθαρχικό Συμβούλιο Ο.Σ.Α. 
α. Γραμματεική Υποστήριξη 

Σύγκληση, διαδικασίες, τήρηση αρχείων, βιβλίων απο¬ 
φάσεων, πρακτικών 

β. Επιμέλεια και υποστήριξη διαδικασιών παραπομπής 

7. Προσωπικό 

α. Τήρηση Υπηρεσιακού και Ατομικού Μητρώου Υπαλ¬ 
λήλων και συνεργατών 

β. Παρακολούθηση εξέλιξης και υπηρεσιακής κατάστα¬ 
σης εν γένει του προσωπικού 
γ. Διαδικασίες προσλήψεων, τοποθετήσεων, προαγω¬ 
γών , μετακινήσεων, αδειών, πειθαρχικών διαδικασιών και 
εν γένει υπηρεσιακών μεταβολών. 

δ. θέματα που αφορούν την υπηρεσιακή και οικονομική 
κατάσταση του προσωπικού (αυξήσεις, επιδόματα, περί¬ 
θαλψη) 

ε. Ασφαλιστική παρακολούθηση προσωπικού 
Β. Τμήμα Οικονομικού 

1. Λογιστική παρακολούθηση 

α. Τήρηση και ενημέρωση των προβλεπόμενων από το 
Νόμο Λογιστικών Βιβλίων και στοιχείων 
β. Έκδοση των τηρουμένων και προβλεπόμενων από το 
Νόμο παραστατικών εισπράξεων και δαπανών 
γ. Απογραφές - Παρακολούθηση παγίων 
δ. Εντάλματα Πληρωμών - Γραμμάτια Εισπράξεων 

2. Φορολογική Παρακολούθηση 

α. Παρακρατήσεις και αποδόσεις φόρων 
β. Κατάρτιση και υποβολή δηλώσεων προς τις φορολο¬ 
γικές αρχές 

γ. Θεώρηση στοιχείων βιβλίων 

3. Ταμείο 

α. Πραγματοποίηση εισπράξεων εισφορών των μελών 
και των πάσης φύσεως εσόδων και έκδοση των σχετικών 
αποδείξεων και παραστατικών. 

β. Πραγματοποίηση των πάσης φύσεως πληρωμών, έκ¬ 
δοση ενταλμάτων, αποδείξεων και λοιπών παραστατικών. 


4. Οικονομική διαχείριση 

α. Πραγματοποίηση καταθέσεων των διαθεσίμων σε 
Τραπεζικούς λογαριασμούς και έκδοση των σχετικών πα¬ 
ραστατικών 

β. Πραγματοποίηση αναλήψεων από Τραπεζικούς Λο¬ 
γαριασμούς και έκδοση των σχετικών παραστατικών. 

γ. Παρακολούθηση των διαθεσίμων του Ο.Σ.Α. στις 
Τράπεζες. 

δ. Παρακολούθηση και απόδοση των εισπράξεων υπέρ 
Ελληνικής Οδοντιατρικής Ομοσπονδίας (Ε.0.0.) και έκδο¬ 
ση των σχετικών παραστατικών. 

5. Προϋπολογισμός - Απολογισμός - Ισολογισμός 
α. Κατάρτιση Προϋπολογισμού 

β. Κατάρτιση Απολογισμού 

γ. Κατάρτιση απογραφών Ισολογισμού 

δ. Παρακολούθηση εκτέλεση Προϋπολογισμού 

6. Προσωπικό 

α. Μισθοδοσία προσωπικού - συνεργατών 
β. Ασφαλιστική παρακολούθηση προσωπικού (κρατή¬ 
σεις - αποδόσεις). 

7. Οδοντίατροι - Μέλη 

α. Εισπράξεις εισφορών, συνδρομών, εγγραφές μελών 
β. Οικονομική παρακολούθηση μελών 
γ. Έκτακτες εισφορές, παροχές 

8. Μηχανοργάνωση (Οικονομικό - Λογιστικό μέρος) 

α. Ενημέρωση μηχανογραφικού συστήματος, εισαγω¬ 
γή στοιχείων. 

β. Προγράμματα, επεκτάσεις, συμπληρώσεις, 
γ. Συντήρηση προγραμμάτων, 
δ. Μηχανογραφική παρακολούθηση οικονομικής κατά¬ 
στασης μελών. 

ε. Μηχανογραφική παρακολούθηση οικονομικής δρα- 
στηριότητος εν γένει. 

9. Προμήθειες. 

α. Διαδικασίες προμηθειών υλικών, μηχανημάτων, 
β. Εκτέλεση έργων - διαδικασίες - παρακολούθηση, 
γ. Διαγωνισμοί - Συμβάσεις προμηθειών, 
δ. Μισθώσεις - Εκμισθώσεις. 

10. Εκδηλώσεις - Εκδόσεις. 

α. Οικονομική υποστήριξη και διαχείριση εκδηλώσεων, 
β. Οικονομική υποστήριξη και διαχείριση εκδόσεων. 

Γ. Γ ραφείο Επιστημονικής - Κοινωνικής Δραστηριότη¬ 
τας. 

1, Επιστημονικές - Επιμορφωτικές - Επαγγελματικές Εκ¬ 
δηλώσεις. 

α. Προγραμματισμός - Διοργάνωση - Παρακολούθηση 
β. Σεμινάρια, Επαγγελματικά Συνέδρια, Ημερίδες 
γ. Σχέσεις με Επιστημονικές Εταιρείες σε σχέση με επι¬ 
στημονικά θέματα και εκδηλώσεις 

2. Κοινωνικές εκδηλώσεις 

α. Προγράμματα Προληπτικής Οδονπατρικής 
β. Συνεργασία και από κοινού εκδηλώσεις με Δημοσί¬ 
ους και Ιδιωτικούς φορείς (Δήμοι, Κοινότητες, Σχολεία) 

Δ. Γραφείο Νομικής Υποστήριξης 

1. Η Νομική κάλυψη των συνεδριάσεων του Δ.Σ. με αυ¬ 
τοπρόσωπη συμμετοχή, γνωμοδοτήσεις, εισηγήσεις, κα¬ 
τά την κρίση του Προέδρου του Δ.Σ. 

2. Η παροχή Νομικής υποστήριξης στα μέλη του Ο.Σ.Α. 
είτε με την μορφή της παροχής νομικών συμβουλών, είτε 
παρεμβάσεων σε δικαστικές διαδικασίες στα πλαίσια α¬ 
ποφάσεων του Δ.Σ. 

3. Η Νομική επίβλεψη και κάλυψη των πειθαρχικών δια¬ 
δικασιών. μέχρι και την έκδοση και την εκτέλεση των απο¬ 
φάσεων του Πειθαρχικού Συμβουλίου. 

4. Η μετά από απόφαση του Δ.Σ. ή του Προέδρου του 
Ο.Σ.Α. συμμετοχή σε Επιτροπές, Συμβούλια, Ομάδες ερ¬ 
γασίας, Υποεπιτροπές, Συνέδρια, εκδηλώσεις είτε στα 
πλαίσια του Ο.Σ.Α., είτε στα πλαίσια της εν γένει δραστη¬ 
ριότητας και των σχέσεών του με οργανώσεις , φορείς 
του εσωτερικού και του εξωτερικού. 

5. Η παρακολούθηση της Εθνικής και Κοινοτικής Νομο¬ 
θεσίας, Νομολογίας σε σχέση με θέματα που αφορούν 
τους οδοντιάτρους και τις οργανώσεις τους (θέματα ορ¬ 
γάνωσης προσωπικού, μισθολογικά, βαθμολογικά) αλλά 
και γενικότερα θέματα υγείας. 

Ε.Γραφείο Τύπου και Δημοσίων Σχέσεων 

1. Παρακολούθηση των πάσης φύσεως δημοσιευμά¬ 
των, εκπομπών των Μ.Μ.Ε. και του Ημερήσιου και Περιο¬ 
δικού Τύπου, που έχουν σχέση με θέματα Οδοντιατρικής, 
Υγείας γενικά, συλλογικής δράσης. 

2. Ενημέρωση της Διοίκησης του Ο.Σ.Α. για τα ανωτέρω 
θέματα. 

3. Επιμέλεια της ύλης και γενικά των εκδόσεων του 
Ο.Σ.Α. 

4. Συμμετοχή στην σύνταξη ανακοινώσεων,απαντήσε¬ 
ων και γενικά κάθε εγγράφου σε σχέση με την προβολή 
και τις θέσεις του Ο.Σ.Α. δια του τύπου ή μ'οποιοδήποτε 
άλλο τρόπο. 

δ.Οργάνωση των συνεντεύξεων τύπου και γενικά η κά¬ 
λυψη δημοσιότητας κάθε εκδήλωσης που ήθελε αποφα¬ 
σίσει η Διοίκηση του Ο.Σ.Α. 

Άρθρο 4 

“Θέσεις Προσωπικού” 

Οι θέσεις μονίμου προσωπικού ορίζονται σε οκτώ (8) και 

διακρίνονται κατά κατηγορίες και κλάδους ως εξής: 

1. Κλάδος ΠΕ Διοικητικού - Οικονομικού 

Τρεις (3) θέσεις 

2. Κλάδος ΤΕ Πληροφορικής (Ειδικότητας πληροφορι¬ 
κής). 

Μία (1) θέση 

3. Κλάδος ΔΕ Διοικητικού - Λογιστικού. 

Τρεις (3) 

4. Κλάδος ΥΕ Επιμελητών 

Μία (1) θέση 

Άρθρο 5 

“Προϊστάμενοι Οργανικών Μονάδων” 

Στο Τμήμα Διοικητικού και στο Τμήμα Οικονομικού, 
προίσταται υπάλληλος του κλάδου ΠΕ Διοικητικού - Οι¬ 
κονομικού. Εάν δεν υπάρχουν,προίσταται υπάλληλος του 
κλάδου ΔΕ Διοικητικού - Λογιστικού.Στο Γραφείο Επιστη¬ 
μονικής - Κοινωνικής Δραστηριότητας και στο Γ ραφείο 
Τ ύπου και Δημοσίων Σχέσεων προίσταται υπάλληλος του 
κλάδου ΠΕ Διοικητικού - Οικονομικού και εάν δεν υπάρχει 
προίσταται υπάλληλος του κλάδου ΔΕ Διοικητικού - Λογι¬ 
στικού. 

Άρθρο 6 

“Προσόντα πρόσληψης και διορισμού προσωπικού” 

Για τον διορισμό και την πρόσληψη στον εισαγωγικό 
βαθμό των θέσεων του προσωπικού ορίζονται τα εξής; 

Προσόντα διορισμού στον εισαγωγικό βαθμό του κλά¬ 
δου ΠΕ Διοικητικού-Οικονομικού, ΤΕ Πληροφορικής, ΔΕ 


Διοικητικού - Λογιστικού, ΥΕ Επιμελητών, είναι τα προ- 
βλεπόμενα από το Π.Δ. 194/88 όπως ισχύει κάθε φορά. 

Άρθρο 7 

“Κατάταξη υπηρετούντος προσωπικού” 

Οι υπηρετούντες κατά την δημοσίευση του παρόντος 
μόνιμοι υπάλληλοι του κλάδου ΠΕ Διοικητικού - Οικονο¬ 
μικού και ΔΕ Διοικητικού-Λογιστικού, κατατάσσονται αυ¬ 
τοδικαίως με το βαθμό και τα κλιμάκια που κατέχουν σε α¬ 
ντίστοιχες θέσεις του κλάδου ΠΕ Διοικητικού - Οικονομι¬ 
κού και ΔΕ Διοικητικού - Λογιστικού. 

'Αρθρο 8 

Από της ισχύος του παρόντος καταργείται το Π.Δ. 
42/1985 (ΦΕΚ 16/85 τ.Α') και κάθε αντίθετη διάταξη. 

Στον Υπουργό Υγείας και Πρόνοιας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 18 Φεβρουάριου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜ.ΔΙΟΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΣΤ.ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ 

-φ- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 31 
Τροποποίηση διατάξεων π.δ. 24/1997 «Ιεραρχία, κατα¬ 
στάσεις και εξέλιξη των Αξιωματικών της Ελληνικής Α¬ 
στυνομίας» (Ά 29). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου άρθρου παρ. 1 εδάφ.δ',στ'καιθ'του 
ν. 1481 /1984 «Οργανισμός Υπουργείου Δημόσιας Τάξης» 
(Α'-152), όπως αντικαταστάθηκε με το άρθρο 1 παρ. 1 του 
ν. 1590/1986 (Ά-49). 

2. Τις διατάξεις του άρθρου 29 Ατού ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του ν. 2081/1992 (Α 154) και 
τροποποιήθηκε με το άρθρο 1 παρ. 2 εδάφ. α' του ν. 
2469/1997 (Ά38). 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού. 

4. Την υπ’ αριθ. 30/1998 γνωμοδότηση του Συμβουλίου 
της Επικράτειας, ύστερα από πρόταση του Υπουργού Δη¬ 
μόσιας Τάξης, αποφασίζουμε: 

Άρθρο 1. 

Στο άρθρο 49 του Π.Δ. 24/1997 προστίθεται παράγρα¬ 
φος 5 ως εξής: 

«5. Γ ια τους Αξιωματικούς της προηγούμενης παρα¬ 
γράφου μέχρι και το βαθμό του Αστυνομικού Διευθυντή, 
οι οποίοι δεν επιθυμούν να κριθούν στις τακτικές κρίσεις 
με τις περί ορίουηλικίας διατάξεις και υποβάλλουν σχετι¬ 
κή προς τούτο αίτηση, που δεν ανακαλείται, στη Δ/νση Α¬ 
στυνομικού Προσωπικού του Υπουργείου Δημόσιας Τά¬ 
ξης, ανυπερθέτως εντός του τρίτου δεκαημέρου του μη¬ 
νάς Νοεμβρίου του προηγουμένου των τακτικών κρίσεων 

έτους, κατά το οποίο συμπληρώνουν το όριο ηλικίας 
τους, ισχύουν τα ακόλουθα: 

α. Στις τακτικές κρίσεις κρίνονται με τις γενικές διατά¬ 
ξεις που ισχύουν για τους λοιπούς ομοιοβάθμους συνα¬ 
δέλφους τους αυτοί που συμπληρώνουν τις προϋποθέ¬ 
σεις της περιπτ. βτηςπαρ. 1 του άρθρου 32του παρόντος 
και εφόσον συντρέχει περίπτωση προαγωγής τους προά- 
γονται, οπότε ισχύει πλέον για αυτούς το όριο ηλικίας του 
βαθμού στον οποίο προάγονται. 

β. Οι μη συμπληρούντες τις προϋποθέσεις των διατάξε¬ 
ων που αναφέρονται στο προηγούμενο εδάφιο αξιωματι¬ 
κοί κρίνονται το τρίτο δεκαήμερο του μηνός Νοεμβρίου, 
σύμφωνα με τις διατάξεις του άρθρου 29 παρ. 3 του πα¬ 
ρόντος, προάγονται στον επόμενο βαθμό, εκτός οργανι¬ 
κών θέσεων, τιθέμενοι εκτός υπηρεσίας, τριάντα (30) η¬ 
μέρες προ της καταλήψεώς τους από το όριο ηλικίας, α¬ 
νεξάρτητα από την συμπλήρωση ή όχι των γενικών ή 
ειδικών τυπικών προσόντων των άρθρων 15 και 17 του πα¬ 
ρόντος και αποστρατεύονται αυτεπάγγελτα την 31η Δε¬ 
κεμβρίου με άλλο Π. Δ/γμα, εφόσον εγγραφούν σε πίνα¬ 
κα ευδοκίμως τερματισάντων τη σταδιοδρομία τους και 
δεν διανύουν τον τελευταίο βαθμό εξελίξεώς τους. Οι Α¬ 
ξιωματικοί που προέρχονται από το Τμήμα Επαγγελματι¬ 
κής Μετεκπαίδευσης Ανθυπαστυνόμων (Τ.Ε.Μ.Α.) προά- 
γονται σύμφωνα με τις διατάξεις του άρθρου 43 παρ. 3 
του παρόντος, όπως τροποποιήθηκε με το άρθρο 4 του 
Π.Δ. 36/1998 (ΦΕΚ Α 40). Από τη δύναμη του Σώματος 
διαγράφονται την 31 Δεκεμβρίου του έτους των τακτικών 
κρίσεων. 

Η ίδια ως άνω διαδικασία εφαρμόζεται και για τους Α¬ 
ξιωματικούς του εδαφίου α', οι οποίοι μετά την κρίση τους 
σύμφωνα με τις γενικές διατάξεις εξακολουθούν να κα¬ 
ταλαμβάνονται από το όριο ηλικίας του βαθμού, τον οποίο 
φέρουν κατά το έτος των κρίσεων. 

Άρθρο 2. 

Η παράγραφος 1 του άρθρου 50 του π.δ. 24/1997 αντι¬ 
καθίσταται ως εξής: 

«1. Για τους αξιωματικούς μέχρι και το βαθμό του Αστυ¬ 
νομικού Διευθυντή που συμπληρώνουν 35ετία μέχρι την 
31 η Δεκεμβρίου του έτους των κρίσεων, εφαρμόζονται α¬ 
νάλογα οι διατάξεις των παραγράφων 4 και 5 του προη¬ 
γουμένου άρθρου, κρινόμενοι έκτακτα εντός μηνός από 
της συμπλήρωσής της, εφόσον συντρέχει περίπτωση και 
αποστρατεύονται αυτεπάγγελτα σύμφωνα με τις διατά¬ 
ξεις των άρθρων 33 παρ 5 και 43 παρ. 1 του παρόντος». 

Άρθρο 3. 

Η παράγραφος 2 του άρθρου 42 του ιδίου ως άνω π.δ. 
αντικαθίσταται ως εξής: 

«2. Επίσης, ανεξάρτητα από την ύπαρξη κενών οργανι¬ 
κών θέσεων, προάγονται και οι δικαιούμενοι αναδρομικής 
προαγωγής ύστερα από έκτακτη κρίση ή επανάκριση κα¬ 
τά τις διατάξεις των άρθρων 32 παρ. 2,36 παρ. 5,55 παρ. 
6 και 56 παρ. 4 του παρόντος, καθώς και οι δικαιούχοι προ¬ 
αγωγής, συνεπεία απονομής του Αστυνομικού Αριστείου 
Ανδραγαθίας ή ανακήρυξής τους ως Ολυμπιονικών». 

Άρθρο 4. 

Η περίπτωση γ' της παραγράφου 1 του άρθρου 43 του 
ιδίου ως άνω π.δ. αντικαθίσταται ως εξής: 

«γ. Λόγω εγγραφής τους σε πίνακα παραμενόντων στον 
ίδιο βαθμό, οι Αστυνομικοί Υποδιευθυντές, των οποίων η 
αποστρατεία δεν λαμβάνει χώρα κατ’ εφαρμογή των δια¬ 


τάξεων του άρθρου 47, εδάφ. γ', περίπτωση (2) του πα¬ 
ρόντος διατάγματος». 

Άρθρο 5. 

Η παράγραφος 1 του άρθρου 48 του ιδίου ως άνω π.δ. 
αντικαθίσταται ως εξής: 

«1. Οι αξιωματικοί, για τους οποίους η αρμόδια υγειο¬ 
νομική επιτροπή της Ελληνικής Αστυνομίας γνωματεύει 
ότι πρέπει να αποστρατευθούν, λόγω σωματικής ανικα¬ 
νότητας, σύμφωνα με τις διατάξεις του κανονισμού υγει¬ 
ονομικής υπηρεσίας του Σώματος, αποστρατεύονται αυ¬ 
τεπάγγελτα, σύμφωνα με τις διατάξεις της παραγράφου 
4 του άρθρου 29 και του άρθρου 43 παράγραφος 1, περί¬ 
πτωση ε' του παρόντος διατάγματος». 

Άρθρο 6. 

Η παράγραφος 4 του άρθρου 55 του ιδίου ως άνω π.δ. 
αντικαθίσταται ως εξής: 

«4. Σε περίπτωση αποδοχής της προσφυγής τα δευτε¬ 
ροβάθμια συμβούλια συντάσσουν συμπληρωματικούς πί¬ 
νακες, οι οποίοι κυρώνονται και εκτελούνται σύμφωνα με 
όσα οριζόντια στο άρθρο 33 του παρόντος. Σε περίπτωση 
απορρίψεως της προσφυγής επικυρώνουν τις αποφάσεις 
των πρωτοβαθμίων συμβουλίων, δυνάμενα να τροποποι¬ 
ούν την αιτιολογία αυτών». 

Άρθρο 7. 

Η παράγραφος 3 του άρθρου 56 του ιδίου ως άνω π.δ. 
αντικαθίσταται ως εξής: 

«3. Οι κατά τις διατάξεις του παρόντος άρθρου αποφά¬ 
σεις των Πρωτοβαθμίων Συμβουλίων υπόκεινται σε προ¬ 
σφυγή, σύμφωνα με τις διατάξεις των άρθρων 53 και 54 
του παρόντος». 

Άρθρο 8. 

Η παράγραφος 7 του άρθρου 58 του ιδίου ως άνω π.δ. 
αντικαθίσταται ως εξής: 

«7. Οι εκκρεμείς υποθέσεις που υφίστανται κατά την έ¬ 
ναρξη ισχύος του παρόντος κρίνονται σύμφωνα με τις 
διατάξεις που ίσχυαν κατά το χρόνο στον οποίο αναφέ- 
ρονται οι υποθέσεις αυτές από το προβλεπόμενα από τις 
διατάξεις του παρόντος Συμβούλια». 

Άρθρο 9. 

Μεταβατική διάταξη. 

Κατά την πρώτη εφαρμογή του παρόντος, η αίτηση που 
αναφέρεται στην παράγραφο 5 του άρθρου 49 του π.δ. 
24/1997, όπως προστίθεταιμε το άρθρο 1 του παρόντος, 
υποβάλλεται εντός δεκαημέρου από την έναρξη ισχύος 
του. 

Άρθρο 10. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 18 Φεβρουάριου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΦΙΛ. ΠΕΤΣΑΛΝΙΚΟΣ 

